Albrecht Altdorfer

**Albrecht Altdorfer**, nado en Ratisbona c. 1480 e finado na mesma cidade en 1538, foi un pintor alemán, líder da escola do Danubio no sur de Alemaña, contemporáneo de Albrecht Dürer.  

## Traxectoria 
### Familia 
O seu pai foi o gravador Ulrich Altdorfer, e o seu irmán Erhard (ás veces escrito Erhart) foi un arquitecto e pintor da corte de Schwerin no Renacemento temperán. O apelido familiar era tamén ás veces escrito  **Altdorffer** ou **Altorfer**.

### Obra 
Foi pintor de temas relixiosos e mitolóxicos, famoso tamén por pintar paisaxes pola súa fermosura e non como ilustración de ningunha historia ou parábola, quizais o primeiro pintor europeo en colocar a paisaxe como motivo autónomo, como centro do seu traballo. 

As pinturas de Altdorfer fanse eco dos descubrimentos de Nicolao Copérnico, presentando pola primeira volta un mundo no que o Sol ocupa o lugar da Terra como centro do Universo. 

As paisaxes de Altdorfer adoitan ser verticais, como *A batalla de Alexandre en Issos* (1529, Múnic).  

miniatura|esquerda|*A batalla de Alexandre*, 1529

### A batalla de Alexandre 
Esta extraordinaria pintura mostra unha vista no sur do Mediterráneo, cunha masa de figuras nunha grande batalla en primeiro plano. Os combatentes están en Issos, na Turquía moderna, pero a vista se esténdese alén de Chipre até a costa de Exipto, península do Sinaí e o Mar Vermello. 

Orixinalmente formaba parte dun conxunto de pinturas históricas con mesmo formato.

*A batalla de Alexandre en Issos* está considerada como a súa obra mestra; co pretexto de representar a vitoria de Alexandre sobre Darío ilustra unha visión do mundo radicalmente nova, un novo tipoloxía pictórica chamada 'Paisaxe do mundo'.

## Galería 

File:Albrecht_altdorfer,_battaglia_di_isso_15.JPG|Detalle da "Batalla de Alexandre".
File:Albrecht Altdorfer 037.jpg|*O baño de Susana e a lapidación do vello*, 1526, óleo sobre madeira.
File:Albrecht_Altdorfer_007.jpg|Paisaxe do Danubio co castelo de Wörth.
File:Reino_de_Galicia_-_Albrecht_Altdorfer.jpg|Bandeira e escudo do Reino de Galiza no *Triumphzug Kaiser Maximilians* de Altdorfer, 1518.
File:Retrato de una mujer joven, por Albrecht Altdorfer.jpg|*Retrato dunha muller nova*, h. 1522, Museo Thyssen-Bornemisza.

## Notas 
## Véxase tamén 
### Bibliografía 
* Alte Pinakotek, Munich; (catálogo), 1986, Edition Lipp, ISBN 3-87490-701-5
* Christopher S. Wood, *Albrecht Altdorfer and the Origins of Landscape*, 1993, Reaktion Books, Londres, ISBN 0-948462-46-9
* Christoph Wagner, Oliver Jehle (eds.), *Albrecht Altdorfer. Kunst als zweite Natur*, 2012, Schnell & Steiner Verlag, Regensburg (= *Regensburger Studien zur Kunstgeschichte,* Vol. 17), ISBN 978-3-7954-2619-4
* Jochen Sander, Stefan Roller, Sabine Haag, Guido Messling (eds.), *Fantastische Welten. Albrecht Altdorfer und das Expressive in der Kunst um 1500*, 2014, Hirmer, Munich, ISBN 978-3-7774-2266-4 (catálogo da exposición no Städel Museum de Frankfort, 5 de novembro de 2014 - febreiro de 2015 e no Kunsthistorisches Museum, Viena, 17 de marzo - 14 de xuño de 2015)

### Outros artigos 
* Paisaxe do mundo

### Ligazóns externas 
* ibiblio.org 
* gallery.euroweb.hu 
* abcgallery.com 
* artchive.com 
* artcyclopedia.com